Un tânăr a fost la un pas să fie sfâşiat de un urs care cerşea mâncare la marginea drumului, în apropiere de Cetatea Poienari din judeţul Argeş.

În imaginile trimise de telespectatorii Digi24 se vede cum bărbatul se apropie nepermis de mult de animal, încearcă să-i dea ceva de mâncare în timp ce filmează ursul cu telefonul mobil.

Animalul se sperie, încearcă să-l muşte pe bărbat şi e la un pas să-l doboare la pământ.

Cu acest prilej vă avertizăm din nou să nu vă apropiaţi niciodată de urşi.

În ciuda faptului că par obişnuiţi cu oamenii şi se apropie deseori destul de mult de zonele locuite, urşii sunt animale sălbatice, cu un comportament imprevizibil, care pot ataca din senin.

Citește și VIDEO. Încă un bărbat la un pas de moarte pentru o fotografie cu un urs

Dacă aţi fost martorii unui eveniment care ar putea deveni o ştire luaţi legătura cu noi la secţiunea DigiVOX a site-ului nostru digi24.ro, pe e-mail sau pe conturile noastre de Facebook și de Twitter. Ne puteţi trimite fotografii şi filmări pe WhatsApp, la numărul 0771.100.304. Vă rugăm să precizaţi numele, data şi locul din care le transmiteţi.